Document ID: /fineweb-2-swissfilter-quality_10-filterrobots/filtered/03748.jsonl.gz/36

โดนัลด์ ทรัมป์ ได้รับเลือกเป็นประธานาธิบดีสหรัฐ
ประธานาธิบดีสหรัฐ โดนัลด์ ทรัมป์ การเลือกตั้งประธานาธิบดีเมื่อวันที่ 8 พฤศจิกายน 2016 โดนัลด์ ทรัมป์ จากพรรครีพับลิกันที่มาพร้อมสโลแกน “Make America Great Again”
กับนโยบาย “America First” ชนะ ฮิลลารี คลินตัน จากพรรคเดโมแครต ได้เป็นประธานาธิบดี คนที่ 45 ของสหรัฐอเมริกา
หลังรับตำแหน่ง ทรัมป์ก็ดำเนินนโยบายหลายนโยบายที่แสดงให้เห็นว่า “อเมริกามาก่อน” ตามที่เขาหาเสียงไว้ ซึ่งแน่นอนว่า เมื่อ “อเมริกามาก่อน” ก็ย่อมส่งผลกระทบต่อประชากรโลก และ
ธุรกิจที่ไม่ใช่สัญชาติอเมริกัน เช่น สหรัฐถอนตัวจากข้อตกลงการค้า TPP เพราะทรัมป์คิดว่าเป็นข้อตกลงที่ทำให้อเมริกาเสียตำแหน่งงานให้ชาวต่างชาติ เขาต้องการทวงการจ้างงานคืน
มาให้ชาวอเมริกัน, กำหนดภาษีนำเข้าจากจีนให้สูงขึ้น นำมาสู่การตอบโต้จากฝั่งจีน กลายเป็น
สงครามการค้าที่ยืดเยื้อ, นโยบายปฏิเสธผู้อพยพ และสร้างกำแพงกั้นชายแดนเม็กซิโก, ด้านสิ่งแวดล้อม สหรัฐถอนตัวจากความตกลงปารีส เพราะทรัมป์เห็นว่าความตกลงนี้มีข้อจำกัดต่อภาคการผลิตมากเกินไปจนอาจจะทำให้บริษัทของสหรัฐต้องปิดตัวลง
จากนโยบายต่าง ๆ จะเห็นได้ว่า การที่โดนัลด์ ทรัมป์ ได้เป็นผู้นำสหรัฐนั้น ส่งผลต่อโลกอย่างมากมายจริง ๆ
ถึงตอนนี้ ทรัมป์อยู่ในตำแหน่งมา 3 ปี เขาถูกสภาผู้แทนราษฎรยื่นชื่อถอดถอนออกจาก
ตำแหน่งด้วย 2 ข้อกล่าวหา คือ ใช้อำนาจในทางมิชอบ และขัดขวางกระบวนการตรวจสอบของรัฐสภา อย่างไรก็ตามกระบวนการถอดถอนยังอีกไกล และในประวัติศาสตร์สหรัฐอเมริกายังไม่มีประธานาธิบดีถูกถอดถอนออกจากตำแหน่งแม้แต่คนเดียว
แหล่งที่มา prachachat…